หวยล็อก
“ณอคุณ สิทธิพงศ์” ปลัดพลังงาน ในฐานะประธานบอร์ด
27 มี.ค. 2555

โดย...ใต้ถุนเอ็นโก้
“ณอคุณ สิทธิพงศ์” ปลัดพลังงาน ในฐานะประธานบอร์ด ปตท. ออกโรงแจงเหตุย้าย 4 ผู้บริหารระดับสูงในเครือไม่มีอะไรในกอไผ่ แค่ถึงคราวต้องสับเปลี่ยนหลังเทอมทำงาน 4 ปี อย่าได้ไปโยงการเมืองภายในให้วุ่นวาย
เพราะ “อนนต์ สิริแสงทักษิณ” นั่งประธานเจ้าหน้าที่บริหารและกรรมการผู้จัดการใหญ่ ปตท.สผ. มา 4 ปี ก็ต้องโยกไปบริหาร พีทีที โกลบอล เคมิคอล 
ส่วน “วีรศักดิ์ โฆสิตไพศาล” ก็อยู่พีทีที โกลบอลฯ มา 3 ปี 7 เดือน ขณะที่ “เทวินทร์ วงศ์วานิช” ประธานเจ้าหน้าที่บริหารการเงินองค์กร ปตท. ก็ทำงานมานานแล้ว สมควรให้ไปนั่งตำแหน่งซีอีโอ ปตท.สผ.
สำหรับข่าวที่ว่าเหตุที่ย้าย “สุรงค์ บูลกุล” จากซีอีโอไทยออยล์ ไปนั่งประธานเจ้าหน้าที่บริหารการเงินองค์กร ปตท. เพราะถูกร้องเรียนโครงการประมูลงานระบบคอมพ์คุมการกลั่นมูลค่า 1,600 ล้านบาทของไทยออยล์ ไม่โปร่งใส เจ้าตัวลั่น ไม่เกี่ยวกันแน่ แต่ถ้ามีคนทักก็ต้องเรียกข้อมูลมาพิจารณากันใหม่ให้ชัดเจน
เพราะการตัดสินเลือกบริษัทจากญี่ปุ่น Yokogawa ถูกตั้งข้อสังเกตว่ามีนอกมีในกับคนในไทยออยล์แถมเลยเถิดไปถึงนักการเมืองกลุ่มเก่า
***จึงขอสั่งเบรคการอนุมัติโครงการเตรียมนำมาถกกันให้แจ่มแจ้งในการประชุมบอร์ด27มี.ค.นี้ เป็นเรื่องระหว่างราคาที่เสนอกับช้อมูลด้านเทคนิคไม่สอดคล้องกัน เชื่อว่าคงหาข้อสรุปได้เร็ววันนี้ 
ก็จะไม่ให้คิดยังไงไหว เพราะเหตุการณ์กับเวลาช่างลงล็อกกันเป๊ะยังกะหวยล็อกเล้ย